**ZÁPIS č. 5**

**Z RIADNEHO ZASADNUTIA SPRÁVNEJ RADY TASR**

**18. mája 2021 so začiatkom o 15.00 h**

**Prítomní členovia Správnej rady:** Alena Mezeiová , Jozef Tuhovčák, Peter Mestický**,** Ladislav Mikuš

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**--------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedla predsedníčka SR TASR Alena Mezeiová. V úvode zasadnutia informovala členov rady, že Árpád Korpás sa vzdal svojej funkcie člena rady ku dňu 17. mája 2021. O tejto skutočnosti informovala aj predsedu Národnej rady SR.

Mezeiová následne konštatovala, že rada je uznášaniaschopná, navrhla program zasadnutia a dala o ňom hlasovať.

**Program:**

1. **Hodnotenie hospodárenia TASR za 1. štvrťrok 2021**
2. **Smernica o indexácii cien produktov a zľavách**
3. **Rôzne**

**UZNESENIE č. 01/18/05/2021:**

Členovia SR TASR schválili program zasadnutia:

ZA: A. Mezeiová PROTI: 0 ZDRŽAL SA: 0

J. Tuhovčák

P. Mestický

L. Mikuš

**Uznesenie bolo prijaté.**

1. **Hodnotenie hospodárenia TASR za 1. štvrťrok 2021**
2. Mezeiová požiadala GR TASR V. Puchalu o prezentáciu materiálu.

Ako uviedol V. Puchala, hodnotenie vychádza z finančných výkazov Tlačovej agentúry Slovenskej republiky k 31.3.2021. Tieto výkazy TASR zostavuje a predkladá na Ministerstvo financií SR v zmysle Opatrenia Ministerstva financií SR z 19. decembra 2017 č. MF/017353/2017-352, ktorým sa ustanovuje usporiadanie, obsahové vymedzenie, spôsob, termín a  miesto predkladania informácií z účtovníctva a údajov potrebných na účely hodnotenia plnenia rozpočtu verejnej správy**.**

Hospodárenie a financovanie Tlačovej agentúry Slovenskej republiky sa v hodnotenom období riadilo hlavne zákonom č. 385/2008 Z. z. o Tlačovej agentúre Slovenskej republiky a o zmene niektorých zákonov v znení neskorších predpisov, zákonom č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, zákonom č. 431/2002 Z.z. o účtovníctve v znení neskorších predpisov a zákonom č. 595/2003 Z.z. o dani z príjmov v znení neskorších predpisov.

Súhrnné náklady dosiahli za I. štvrťrok výšku 1 175 952 Eur. Celkové výnosy za hodnotené obdobie dosiahli čiastku 1 187 958 Eur. Agentúra ukončila I. štvrťrok 2021 so ziskom vo výške 12 006 Eur.

V. Puchala uviedol očakávané skutočnosti i riziká pre ďalšie obdobia. Informoval o šetriacom režime aj o zvyšovaní nákladov v súvislosti s uvoľňovaním opatrení COVID-19. Zvyšuje to výdavky na pracovné cesty, náklady na MS v hokeji, ME vo futbale či OH v Japonsku. Je potrebné počítať s rizikami v príjmovej oblasti v dôsledku zložitej situácie na mediálnom trhu.

Správna rada vzala materiál na vedomie.

1. **Smernica o indexácii cien produktov a zľavách**

GR TASR V. Puchala predstavil členom rady Smernicu o indexácii cien produktov a zľavách.

Ako uviedol, účelom smernice je stanoviť podmienky indexácie cien produktov Tlačovej agentúry pre koncových odberateľov a podmienok poskytovania zliav.

Tlačová agentúra podľa § 5 (Hospodárenie tlačovej agentúry) ods. 13 zákona o TASR poskytuje svoje služby odplatne okrem služieb, na ktoré sa poskytuje príspevok podľa § 6 ods. 1 písm. b).

Základnými princípmi uplatňovanými v procese indexácie cien produktov pre koncových odberateľov sú: transparentnosť, primeranosť, rovnaké zaobchádzanie a nediskriminácia odberateľov.

Smernica sa opiera o cenník produktov a služieb, ktoré má TASR zverejnené na svojom webe. Materiál upresňuje indexáciu jednotlivých odberateľov na základe princípu celoplošnosti či regionálnosti, čítanosti, návštevnosti, či sledovanosti, miery využívania spravodajstva, špecifickosti odberateľa či vernostného indexu. Smernica upravuje spôsob tvorby zliav a vymedzuje obdobie trvania zľavy.

Správna rada vzala materiál na vedomie.

1. **Rôzne**

Členovia Správnej rady sa dohodli na najbližšom termíne rokovania 22. júna 2021 o 15:00.

Predsedníčka SR TASR A. Mezeiová v súlade s Rokovacím poriadkom SR TASR ukončila zasadnutie rady.

Bratislava, 18. mája 2021

Zapísala:

Alena Mezeiová v.r.